Diari Oficial de la Generalitat Valenciana


Sumari del DOGV 3019, del 23-06-1997 (1997/8551)

DECRET 171/1997, de 20 de maig, del Govern Valencià, pel qual accepta la cessió gratuïta de la propietat de l'immoble de 372 m2 de superfície situat al carrer Palleter, de Castelló de la Plana, destinat a l'ampliació d'un centre de salut, realitzada per l'ajuntament d'aquest municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/05/20/171/dof/vci/html**

### Dades del document

Número de DOGV
:   3019

Data del DOGV
:   23-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8551


Data del document
:   20-05-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 171/1997, de 20 de maig, del Govern Valencià, pel qual accepta la cessió gratuïta de la propietat de l'immoble de 372 m2 de superfície situat al carrer Palleter, de Castelló de la Plana, destinat a l'ampliació d'un centre de salut, realitzada per l'ajuntament d'aquest municipi.  
Mitjançant escriptura pública de data 16 de febrer de 1995, atorgada davant el notari de València Sr. César Mínguez Jiménez, la Generalitat Valenciana acceptà la cessió d'una parcel·la, de 1.008 m2, situada al carrer Palleter, efectuada per l'Ajuntament de Castelló de la Plana per a la construcció d'un centre de salut.  
L'immoble esmentat consta en l'Inventari General de Béns i Drets de la Generalitat Valenciana amb el nº A02/12/040/0121 com a bé de domini públic de la Generalitat Valenciana afectat a la Conselleria de Sanitat.  
A l'efecte d'ampliar el centre de salut esmentat, l'Ajuntament de Castelló de la Plana, en sessió plenària realitzada el dia 20 de desembre de 1996, acordà la cessió gratuïta a la Generalitat Valenciana de la propietat del solar confrontant, de 372 m2, situat al carrer Palleter, propietat de l'ajuntament.  
La cessió es realitza amb la finalitat determinant que s'amplie el centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 20 de maig de 1997,  
DECRETE  
Article primer  
Acceptar la cessió gratuïta de la propietat, realitzada per l'Ajuntament de Castelló de la Plana, de l'immoble, de 372 m2 de superfície, situat al carrer Palleter, que confronta: nord, resta de la finca matriu, futur vial; sud, carrer Palleter; est, finca segregada de la finca matriu, i oest, resta de la finca matriu.  
Aquesta finca s'haurà de segregar de la inscrita en el Registre de la Propietat de Castelló 2, tom 1128, llibre 210 de Castelló Sud, foli 57, finca 22.083.  
Article segon  
La cessió gratuïta efectuada per l'Ajuntament de Castelló de la Plana es fa amb la condició de destinar l'immoble a l'ampliació del centre de salut.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.  
València, 20 de maig de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI